Il-Bank of Valletta ħabbar aktar miżuri relatati mal-Covid-19, fosthom li mil-lum jinbidlu l-ħinijiet tal-kaxxiera fil-fergħat u li se jingħalqu żewġ fergħat u aġenzija tal-Bank temporanjament. Ġie spjegat li wara li daħlu l-aħħar miżuri restrittivi kontra l-coronavirus, il-BOV ħtieġlu jintroduċi miżuri ġodda hu wkoll, partikolarment peress li dawn il-miżuri affettwawh billi hemm għadd ta' ħaddiema kwarantina u xi ħaddiema kellhom jibqgħu d-dar biex jieħdu ħsieb uliedhom. Il-miżuri jidħlu fis-seħħ illum u jibqgħu fis-seħħ sakemm jinħareġ avviż ieħor. Dawn il-miżuri jinkludu: Reviżjoni tas-servizzi offruti mill-fergħat; Tibdil fil-ħinijiet tas-servizz tal-kaxxiera: mid-9am sal-11am; Il-fergħat tal-BOV ikomplu joffru servizzi essenzjali; Ċentri oħra se joperaw bil-bibien magħluqa iżda se jibqgħu joffru servizzi lill-klijenti; L-ATMs se jkomplu joperaw b'mod normali. Aqra wkoll Il-fergħa tal-BOV fi Fleur De Lys magħluqa minħabba każ ta' Covid-19 Il-Bank qed jillimita l-firxa ta' servizzi pprovduti minn ċerti fergħat, anke għaliex hemm il-ħtieġa li jitnaqqas il-kuntatt mhux essenzjali biex jiġi limitat kemm jista' jkun it-tixrid tal-Covid-19. Se jkompli jiġi provdut is-servizz ta' kaxxiera minn 32 fergħa bejn id-9am u l-11am. Is-servizzi tal-kaxxiera mhux se jkunu disponibbli fil-fergħat ta' Ħal Luqa, Marsaxlokk, l-Imsida, l-Imqabba, Santa Venera u Tas-Sliema. Il-fergħat tal-Bank f'San Ġiljan u l-Mellieħa u l-Aġenzija tiegħu tax-Xewkija f'Għawdex se jingħalqu b'mod temporanju. Il-ġbid ta' flus kontanti mingħand il-kaxxiera ġol-fergħat għandu jsir mill-inqas possibbli u se jkunu jistgħu jinġibdu biss ammonti minn €700 'il fuq. Il-klijenti huma mitlubin jużaw l-ATMs biex jiġbdu flus kontanti. Klijenti li m'għandhomx card tal-bank u għandhom inqas minn €700 fil-kont xorta jkunu jistgħu jiġbdu l-flus mingħand il-kaxxiera tal-fergħat. Klijenti li m'għandhomx card qed jiġu mħeġġa għal darb'oħra biex japplikaw għall-BOV Cashlink Card b'xejn. Aqra wkoll Il-BOV jissospendi tariffi fuq kontijiet li ma jintużawx Servizzi li mhumiex relatati ma' ġbid ta' flus, tisrif ta' ċekkijiet u depożiti se jiġu offruti biss b'appuntament. Klijenti li jeħtieġu dawn is-servizzi, inklużi investimenti, self għad-djar, self personali, skedar mill-ġdid ta' ħlasijiet lura ta' self u applikazzjonijiet għal servizzi ġodda huma ġentilment mitluba jagħmlu appuntament minn fuq is-sit , billi jibagħtu email fuq info@bov.com jew iċemplu fuq 2131 2020. In-numru ta' klijenti fil-fergħat se jkun ristrett. Klijenti li ma jkunux qed jinqdew, se jkollhom jistennew barra l-fergħa. Impjegati minn fergħat jew uffiċċini oħra mhux se jitħallew iservu f'fergħat oħra sabiex jitnaqqas ir-riskju ta' tixrid bejn tim u ieħor. Il-BOV avża li dan jista' jirriżulta f'dewmien fis-servizz f'ċertu fergħat. L-ATMs tal-Bank madwar Malta u Għawdex se jibqgħu joperaw b'mod normali. Sakemm ma jinħarġux notifiki oħra, il-Business Centres, Investment Centres, Wealth Management, Corporate Centre u l-International Corporate Centre se jipprovdu s-servizzi tagħhom lill-klijenti permezz tat-telefown, b'email u mezzi elettroniċi oħra. Klijenti li jiġu bżonn servizzi minn dawn iċ-ċentri huma mitlubin jikkuntattjaw lir-Relationship Managers u l-Konsulenti Finanzjarji permezz tal-email jew tat-telefown. In-numru ta' persuni fiżikament preżenti waqt kuntratt fl-Uffiċċju Legali tal-Bank, inkluż in-nutar tal-pubblikazzjoni, se jkun limitat għal erbgħa. Klijenti li l-preżenza fiżika tagħhom hija meħtieġa għall-pubblikazzjoni tal-att, u fil-limitu ta' numru msemmi hawn fuq, jitħallew jidħlu fl-Uffiċċju Legali meta l-kuntratt tagħhom ikun għall-pubblikazzjoni. Il-BOV appella lill-klijenti biex ma jżurux il-fergħat bla bżonn u fejn jistgħu, jużaw l-ATMs. Aqra wkoll Il-Fergħa tal-BOV tal-Mellieħa tingħalaq temporanjament Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60507e9cae2fe_rand.td-a-rec-img{text-align:left}.td_uid_3_60507e9cae2fe_rand.td-a-rec-img img{margin:0 auto 0 0}